Fantasy-filmen SKAMMERENS DATTER II: SLANGENS GAVE er efterfølgeren til Skammerens datter fra 2015. Filmen følger pigen Dina (Rebecca Emilie Sattrup), der har arvet sin mors overnaturlige og magiske skammerevner og lever en nomadetilværelse på flugt. Men en dag møder hun en mystisk mand, der påstår at være hendes far- og det er ikke hvem som helst, det er nemlig sortemesteren Sezuan (Dejan Cukic), som har evnen til at få folk til at se og føle ting. Da Dinas venner Davin og Nico (Jakob Oftebro) tages til fange og indespærres, slår Dina sig sammen med sin far, der hjælper hende med at finde nogle helt nye evner.